A hajókat a világháború, és később a Koreai háború során többször módosították. A "Glasgow", a "Newcastle", a "Birmingham" és a "Sheffield" "X" lövegét (a hátsó kettő közül a feljebb lévő) eltávolították, hogy légvédelmi célból 2 darab 4x40 mm-es Bofors gépágyúcsoportot telepíthessenek rájuk. Ez nem volt gond az "Edinburgh" alosztály esetén, mert ők hosszabbak voltak, és volt hely ugyanezen fegyverek felszereléséhez és a löveg megtartásához is. A fegyverek mellett a fő változást a radarok jelentették, melyekből folyamatosan szerelték fel az újabb változatokat.